1. ปัจจัยความเสี่ยง

ความเสี่ยงจากการสิ้นสุดสัมปทานประกอบกิจการไฟฟ้ากับกระทรวงพลังงาน

บริษัทได้รับสัมปทานประกอบกิจการไฟฟ้าจากกระทรวงพลังงานเป็นระยะเวลา 15 ปี
โดยมีเงื่อนไขกำหนดว่าเมื่อสัมปทานสิ้นอายุ
ผู้ให้สัมปทานมีสิทธิที่จะซื้อกิจการไฟฟ้าทั้งหมดจากผู้รับสัมปทาน
หากผู้ให้สัมปทานไม่ประสงค์จะซื้อและผู้รับสัมปทานมีความประสงค์จะดำเนินการต่อไป
ผู้ให้สัมปทานจะพิจารณาต่ออายุสัมปทานออกไปตามสมควร ในขณะที่บริษัทมีสัญญาซื้อขายไฟฟ้ากับบริษัท
กฟผ. จำกัด (มหาชน) เป็นระยะเวลา 25 ปี และมีสัญญาซื้อขายไฟฟ้ากับ บริษัท สหพัฒนา
อินเตอร์โฮลดิ้ง จำกัด (มหาชน) เป็นระยะเวลา 15 ปี
ดังนั้นกรณีที่บริษัทไม่ได้รับการต่ออายุสัมปทานประกอบกิจการไฟฟ้าหลังจากครบอายุ 15 ปี
จะส่งผลให้บริษัทไม่สามารถดำเนินการโรงไฟฟ้าและจำหน่ายไฟฟ้าต่อไปได้
บริษัทจึงมีความเสี่ยงในการประกอบธุรกิจ

อนึ่ง สาเหตุที่กระทรวงพลังงานไม่สามารถให้สัมปทานแก่บริษัทมากกว่า 15 ปีได้
เนื่องจากติดข้อจำกัดทางกฎหมายซึ่งกำหนดอายุสัมปทานสูงสุด คือ 15 ปี

ความเสี่ยงจากการบอกเลิกสัญญาซื้อขายไฟฟ้าและไอน้ำ

บริษัทมีลูกค้าเพียง 2 ราย ได้แก่บมจ. กฟผ และบมจ.สหพัฒนาอินเตอร์โฮลดิ้ง
บริษัทจึงมีความเสี่ยงหากลูกค้ารายใดรายหนึ่งบอกเลิกสัญญาซื้อขายกับบริษัท อย่างไรก็ตาม
จากผลการดำเนินงานของบริษัทที่ผ่านมานับตั้งแต่วันเริ่มต้นซื้อขายไฟฟ้า
บริษัทสามารถปฏิบัติตามเงื่อนไขสำคัญต่างๆ ที่ระบุในสัญญาซื้อขายไฟฟ้าทุกประการ
ดังนั้นจึงถือได้ว่าบริษัทมีความเสี่ยงในการบอกเลิกสัญญาซื้อขายไฟฟ้าจาก บมจ. กฟผ.
อยู่ในเกณฑ์ต่ำ

สำหรับไฟฟ้าและไอน้ำที่ขายให้กับบมจ.สหพัฒนาอินเตอร์โฮลดิ้ง
จะถูกส่งไปจำหน่ายต่อให้กับโรงงานอุตสาหกรรมต่างๆ
ภายในเขตสวนอุตสาหกรรมเครือสหพัฒน์-ศรีราชา ซึ่งล้วนเป็นบริษัทในกลุ่มสหพัฒน์เช่นเดียวกับบริษัท
และจากผลประกอบการที่ผ่านมา
บริษัทสามารถปฏิบัติตามเงื่อนไขในการส่งมอบไฟฟ้าและไอน้ำได้อย่างครบถ้วน
จึงทำให้เชื่อได้ว่าเหตุแห่งการที่บมจ.สหพัฒนาอินเตอร์โฮลดิ้ง
จะบอกเลิกสัญญาซื้อขายไฟฟ้าและไอน้ำกับบริษัทเป็นไปได้น้อยมาก

ความเสี่ยงในการถูกปรับลดปริมาณพลังไฟฟ้าตามสัญญาซื้อขายไฟฟ้ากับบมจ. กฟผ

บริษัทจะมีความเสี่ยงในการถูกปรับลดปริมาณพลังไฟฟ้าตามสัญญาซื้อขายไฟฟ้า
ในกรณีที่บริษัทไม่สามารถจ่ายพลังไฟฟ้าได้ตามปริมาณที่กำหนดในสัญญาและไม่สามารถแก้ไขได้ภายในระยะเวลา
18 เดือน

บริษัทได้ให้ความสำคัญกับความแน่นอนในการส่งมอบไฟฟ้า
จึงมีการกำหนดเงื่อนไขในสัญญาการปฏิบัติการและบำรุงรักษาให้ บริษัท ออปอเรชั่นนอล เอ็นเนอร์ยี่
กรุ๊ป จำกัด รับประกันปริมาณ (Capacity) และเสถียรภาพในการจ่ายไฟฟ้าให้กับบมจ.
กฟผในช่วงความต้องการใช้ไฟฟ้าสูงสุด (EGAT Peak Period Capacity) นอกจากนี้
การดำเนินการเพิ่มกำลังผลิตจะทำให้มีกำลังไฟฟ้าที่เพียงพอสำหรับการจัดส่งตามสัญญารวมทั้งสำหรับรองรับกับความต้องการที่เพิ่มขึ้นอย่างต่อเนื่องภายในสวนอุตสาหกรรม

ความเสี่ยงในการพึ่งพิงผู้ดำเนินการด้านการปฏิบัติการเดินเครื่องและบำรุงรักษาโรงไฟฟ้า

บริษัทมีความเสี่ยงในการดำเนินธุรกิจที่ต้องพึ่งพิง บริษัท ออปอเรชั่นนอล เอ็นเนอร์ยี่ กรุ๊ป จำกัด
ในการปฏิบัติการเดินเครื่องและบำรุงรักษาโรงไฟฟ้า อย่างไรก็ตาม จากการที่มีผู้ถือหุ้นร่วมกัน คือ
บริษัท เอสแอนด์เจ อินเตอร์เนชั่นแนล เอ็นเตอร์ไพรส์ จำกัด (มหาชน) ซึ่งถือหุ้นโดยตรงในบริษัท
ออปอเรชั่นนอล เอ็นเนอร์ยี่ กรุ๊ป จำกัด ร้อยละ 30 ของทุนจดทะเบียนที่เรียกชำระแล้ว
และถือหุ้นโดยตรงในบริษัทร้อยละ 13.96 ของทุนจดทะเบียนที่เรียกชำระแล้ว ทำให้เชื่อ
ได้ว่าความเป็นไปได้ค่อนข้างน้อยที่จะมีการยกเลิกหรือไม่ต่อสัญญากับบริษัท
ในกรณีมีการยกเลิกสัญญาจะต้องมีการแจ้งล่วงหน้าไม่น้อยกว่า 12 เดือน
ซึ่งเป็นระยะเวลาที่เพียงพอ สำหรับการคัดเลือกผู้ชำนาญการรายอื่นมาดำเนินงานแทนได้

ความเสี่ยงในการจัดหาวัตถุดิบ

เพื่อลดความเสี่ยงในการจัดหาวัตถุดิบที่สำคัญประกอบด้วย ก๊าซธรรมชาติ และน้ำดิบ

บริษัทฯ ได้มีการทำสัญญาซื้อก๊าซธรรมชาติกับบมจ. ปตท เป็นระยะเวลา 21 ปี
นับจากวันที่บริษัทได้เริ่มดำเนินการใช้ประโยชน์เพื่อการค้า
โดยสัญญาซื้อก๊าซธรรมชาติดังกล่าวสามารถต่ออายุสัญญาได้อีก 4 ปี

ทำสัญญาซื้อขายน้ำดิบระยะยาว 25 ปี กับ บมจ. จัดการและพัฒนาทรัพยากรน้ำภาคตะวันออก
นอกจากนี้ บริษัทยังมีแหล่งน้ำดิบสำรอง
ซึ่งเก็บอยู่ในอ่างเก็บน้ำภายในเขตสวนอุตสาหกรรมเครือสหพัฒน์-ศรีราชา จังหวัดชลบุรี และร่วมกับ
บมจ. สหพัฒนาอินเตอร์โฮลดิ้ง
ศึกษาความเหมาะสมของการจัดสร้างบ่อสำรองน้ำดิบแห่งใหม่พร้อมระบบท่อรับ-ส่งน้ำ
เชื่อมโยงกับโรงไฟฟ้าและอ่างเก็บน้ำเดิมของสวนอุตสาหกรรม

ความผันแปรของราคาวัตถุดิบที่ใช้ในการผลิต

เนื่องจากค่าพลังงานไฟฟ้าในสัญญาซื้อขายไฟฟ้ากับบมจ.กฟผ
จะคำนวณตามสูตรอัตราค่าพลังงานไฟฟ้าซึ่ง แปรผันตามต้นทุนจริงของราคาก๊าซธรรมชาติ
ทำให้บริษัทได้รับการชดเชยผลกระทบจากการเปลี่ยนแปลงราคาก๊าซธรรมชาติในส่วนของการผลิตไฟฟ้าที่ขายให้บมจ.กฟผทั้งหมด

ในส่วนของค่าพลังงานไฟฟ้าที่เรียกเก็บจากบมจ.สหพัฒนาอินเตอร์โฮลดิ้ง
จะอิงกับอัตราค่าไฟฟ้าของการไฟฟ้าส่วนภูมิภาค
ซึ่งมีการปรับเปลี่ยนตามต้นทุนเชื้อเพลิงซึ่งเรียกว่าสูตรปรับอัตราค่าไฟฟ้าอัตโนมัติ (FT) ทุก 4
เดือน ทำให้ค่าพลังงานไฟฟ้าเปลี่ยนแปลงตามราคาก๊าซธรรมชาติเช่นเดียวกัน

ความเสี่ยงจากอัตราแลกเปลี่ยน

นับตั้งแต่วันที่ 30 มิถุนายน 2546 เป็นต้นมา
หนี้สกุลเงินสหรัฐอเมริกาทั้งหมดของบริษัทได้ถูกแปลงเป็นหนี้สกุลเงินบาท
ทำให้บริษัทไม่มีความเสี่ยงจากอัตราแลกเปลี่ยนในส่วนที่เกิดจากภาระเงินกู้และดอกเบี้ยจ่าย
ผลกระทบของอัตราแลกเปลี่ยนต่อรายจ่ายของบริษัทคงเหลือเฉพาะค่าปฏิบัติการและบำรุงรักษาส่วนที่เป็นสกุลเงินสหรัฐอเมริกาซึ่งคิดเป็นเพียงร้อยละ
1.50 ของค่าใช้จ่ายในการดำเนินงานทั้งหมดและในส่วนของรายได้จากค่าพลังไฟฟ้าที่เรียกเก็บจาก
บมจ. กฟผ. เนื่องจากร้อยละ 80
ของอัตราค่าพลังไฟฟ้าจะแปรตามอัตราแลกเปลี่ยนของสกุลเงินสหรัฐอเมริกา
อย่างไรก็ตามการเปลี่ยนแปลงของอัตราแลกเปลี่ยนทุกๆ 1 บาท
จะส่งผลกระทบต่อการเปลี่ยนแปลงของรายได้ของบริษัทประมาณ 805,000 บาทต่อเดือน
หรือคิดเป็นร้อยละ 0.41 ของรายได้รวม ดังนั้นผลกระทบจากอัตราแลกเปลี่ยนต่อรายได้รวม
จึงอยู่ในเกณฑ์ที่ต่ำ

ความเสี่ยงจากอัตราดอกเบี้ย

เมื่อวันที่ 30 มิถุนายน 2546 บริษัทได้ชำระคืนเงินกู้ยืมล่วงหน้าทั้งจำนวน
ให้กลุ่มเจ้าหนี้สถาบันการเงินเดิม โดยใช้เงินกู้จากเจ้าหนี้สถาบันการเงินใหม่
ซึ่งมีโครงสร้างเงินกู้เป็นเงินบาททั้งหมดและมีเงื่อนไขอัตราดอกเบี้ยคงที่ในช่วง 3
ปีแรก(ซึ่งจะครบกำหนดในวันที่ 30 มิถุนายน 2549) หลังจากนั้นจึงกำหนดเป็นอัตราดอกเบี้ยลอยตัว
โดยบริษัทฯ
จะเจรจาขอข้อเสนออัตราดอกเบี้ยคงที่กับผู้ให้กู้ยืมเพื่อลดความเสี่ยงในเรื่องความผันผวนของอัตราดอกเบี้ยเงินกู้ยืมต่อไป
อย่างไรก็ตาม
บริษัทจะเลือกอัตราดอกเบี้ยที่มีผลกระทบต่อกำไรสุทธิและอัตราการจ่ายเงินปันผลน้อยที่สุด

ความเสี่ยงที่เกี่ยวข้องกับการเปลี่ยนแปลงกฎหมาย ข้อบังคับ และนโยบายของภาครัฐบาล

ในสัญญาซื้อขายไฟฟ้าระหว่างบริษัทกับ บมจ กฟผ.
ได้ระบุเงื่อนไขในกรณีที่การเปลี่ยนแปลงทางกฎหมายส่งผลให้บริษัทต้องแก้ไขปรับปรุงโรงไฟฟ้าในประการสำคัญ
หรือต้องแก้ไขปรับปรุงในด้านอื่นที่เกี่ยวข้องกับการผลิตไฟฟ้าหรือการบำรุงรักษาโรงไฟฟ้าของบริษัท
ซึ่งมีผลกระทบอย่างรุนแรงต่อค่าใช้จ่ายหรือรายได้ของบริษัท (รวมถึงที่เกี่ยวกับภาษีด้วย)
บริษัทสามารถเสนอรายละเอียดค่าใช้จ่ายเกี่ยวกับการแก้ไขปรับปรุงนั้น ตามแต่ที่ บมจ กฟผ.
ร้องขอตามสมควร เพื่อให้ บมจ กฟผ. นำเสนอสำนักงานนโยบายและแผนพลังงาน
กระทรวงพลังงานพิจารณา ดังนั้น
บริษัทอาจมีความเสี่ยงต่อภาระค่าใช้จ่ายที่เกิดขึ้นได้ในกรณีที่สำนักงานโยบายและแผนพลังงานพิจารณาว่าจะไม่จ่ายค่าชดเชยให้กับบริษัท

ส่วนสัญญาซื้อขายไฟฟ้าและไอน้ำกับบมจ.สหพัฒนาอินเตอร์โฮลดิ้ง
ได้ระบุเงื่อนไขว่าจะร่วมมือกันในการแก้ปัญหาผลกระทบที่อาจเกิดขึ้นหากมีการเปลี่ยนแปลงกฎหมาย
ข้อบังคับ และนโยบายของภาครัฐบาล
โดยจะร่วมกันปรับปรุงเงื่อนไขบางอย่างในสัญญาซื้อขายไฟฟ้าและไอน้ำ
เพื่อให้สามารถปฏิบัติตามสัญญาต่อไปได้ ทำให้บริษัทมีความเสี่ยงในเรื่องนี้ค่อนข้างต่ำ

ความเสี่ยงด้านปัญหาสิ่งแวดล้อม

นับตั้งแต่เริ่มดำเนินการ
บริษัทให้ความสำคัญกับการตรวจติดตามและควบคุมผลกระทบสิ่งแวดล้อมจากการผลิต
โดยได้รับการรับรองระบบการจัดการสิ่งแวดล้อมตามมาตรฐาน ISO 14001 : 1996 เมื่อวันที่ 2
กุมภาพันธ์ 2545 และจากการตรวจประเมินระบบ
ก็ได้รับการรับรองระบบการจัดการสิ่งแวดล้อมตามมาตรฐาน ISO 14001 : 2004
จากสถาบันรับรองมาตรฐานไอเอสโอ เมื่อวันที่ 25 พฤศจิกายน 2548

การติดตามมาตรการลดผลกระทบและติดตามตรวจสอบคุณภาพสิ่งแวดล้อม
โรงไฟฟ้าพลังความร้อนร่วมของบริษัท มีการดำเนินการอย่างต่อเนื่อง โดยบริษัท อีสเทิร์น
ไทยคอนซัลติ้ง 1992 จำกัด เป็นผู้สรุปผลและจัดทำรายงาน
เสนอต่อสำนักงานนโยบายและสิ่งแวดล้อม สำนักงานอุตสาหกรรม จังหวัดชลบุรีเป็นประจำทุก 6
เดือน

การที่บริษัทมีมาตรการและการดำเนินการป้องกันผลกระทบต่อคุณภาพสิ่งแวดล้อมที่ดีอย่างต่อเนื่อง
ทำให้บริษัทไม่มีความเสี่ยงด้านปัญหาสิ่งแวดล้อม
ที่อาจเป็นเหตุทำให้การปฏิบัติการของโรงไฟฟ้าของบริษัทต้องหยุดชะงัก
หรืออาจมีเหตุต้องเสียค่าใช้จ่ายในการปรับปรุงคุณภาพของสิ่งแวดล้อมสูง

ความเสี่ยงเกี่ยวสัญญาซื้อขายไฟฟ้าและไอน้ำ( Electricity and Steam Sales
Agreements)

ความเสี่ยง : ปัจจุบัน บริษัทมีรายได้ประมาณ 62 % ของรายได้รวมจากการขายไฟฟ้าให้ บมจ
กฟผ. และส่วนที่เหลือประมาณ 38% ได้จากการขายไฟฟ้าและไอน้ำให้บมจ.สหพัฒนาอินเตอร์โฮลดิ้ง
การปรับลดปริมาณซื้อขายหรือการบอกเลิกสัญญาซื้อขายจะมีผลกระทบอย่างรุนแรงต่อผลประกอบการของบริษัท
อย่างไรก็ตามลูกค้าทั้ง 2 ราย
มีฐานะการเงินที่มั่นคงและเป็นการรับซื้อเพื่อจำหน่ายต่อให้กับผู้ใช้ไฟฟ้า ไอน้ำ
จำนวนหลายรายทำให้มีฐานการใช้ไฟฟ้า ไอน้ำที่มั่นคง รวมทั้งให้บมจ.สหพัฒนาอินเตอร์โฮลดิ้ง
เป็นผู้ถือหุ้นรายใหญ่ของบริษัท
จึงกล่าวได้ว่าความเสี่ยงของการปรับลดปริมาณซื้อขายหรือการบอกเลิกสัญญาซื้อขายอยู่ในระดับที่ต่ำมาก

การบริหารและการจัดการ

-   กำหนดเงื่อนไขสำคัญของสัญญาให้เป็นเป้าหมายของการดำเนินงาน
    ทำให้สามารถควบคุมให้มีการปฏิบัติตามเงื่อนไขของสัญญาซื้อขายไฟฟ้าทุกประการ
    ตลอดช่วงการดำเนินงานนับตั้งแต่วันเริ่มต้นซื้อขายไฟฟ้า

-   ให้ความสำคัญกับความพึงพอใจของลูกค้า
    โดยการเพิ่มประสิทธิภาพการจัดส่งรวมถึงการบริการอย่างต่อเนื่อง
    มีการติดตามประเมินผลความพึงพอใจของลูกค้าผู้ใช้ไฟฟ้า ไอน้ำ อย่างสม่ำเสมอ

2. การจัดหาวัตถุดิบ(Raw Material Supply)

วัตถุดิบที่จำเป็นสำหรับการผลิตไฟฟ้า ไอน้ำประกอบด้วย ก๊าซธรรมชาติ และน้ำดิบ

2.1 ก๊าซธรรมชาติ

ความเสี่ยง :
บริษัทใช้ก๊าซธรรมชาติเป็นเชื้อเพลิงหลักในขบวนการผลิตพลังความร้อนร่วมไอน้ำและไฟฟ้า
มีการสำรองน้ำมันดีเซลสำหรับใช้กับเครื่องผลิตไฟฟ้าฉุกเฉินและสำหรับเป็นเชื้อเพลิงผลิตไอน้ำจากหม้อน้ำสำรองเท่านั้น
ความมั่นคงของการจัดส่งก๊าซธรรมชาติจึงเป็นปัจจัยสำคัญของการดำเนินธุรกิจของบริษัท

บริษัทได้ทำสัญญาซื้อก๊าซธรรมชาติกับบมจ. ปตท เป็นระยะเวลา 21 ปี
นับจากวันที่บริษัทได้เริ่มดำเนินการใช้ประโยชน์เพื่อการค้า
โดยสัญญาซื้อก๊าซธรรมชาติดังกล่าวสามารถต่ออายุสัญญาได้อีก 4 ปี
เนื่องจากก๊าซธรรมชาติเป็นเชื้อเพลิงหลักในการผลิตไฟฟ้าของประเทศ
รวมทั้งเป็นวัตถุดิบขั้นต้นของอุตสาหกรรมปิโตรเคมี บมจ. ปตท
จึงทำการจัดหาแหล่งก๊าซสำรองรวมทั้งขยายระบบท่อส่งให้ระบบจัดส่งมีความมั่นคงความเสี่ยงของการขาดแคลนก๊าซธรรมชาติจึงอยู่ในระดับที่ต่ำ

การบริหารและการจัดการ

-   ปฏิบัติตามเงื่อนไขสัญญาซื้อขายก๊าซธรรมชาติ เพื่อหลีกเลี่ยงกรณีพิพาท และการยกเลิกสัญญา

-   ทำประกันภัย คุ้มครองการเสียหายทางธุรกิจ (Business
    Interruption)เนื่องจากการเกิดอุบัติภัยในระบบจัดส่งเชื้อเพลิงก๊าซธรรมชาติ

2.2 น้ำดิบ

ความเสี่ยง :
บริษัทใช้น้ำดิบสำหรับผลิตไอน้ำและการหล่อเย็นขบวนการผลิตพลังความร้อนร่วมไอน้ำและไฟฟ้า
การขาดแคลนน้ำดิบจะส่งผลต่อกำลังการผลิตของโรงไฟฟ้า

บริษัทมีสัญญาซื้อขายน้ำดิบระยะยาว 25 ปี กับ บมจ. จัดการและพัฒนาทรัพยากรน้ำภาคตะวันออก
และมีแหล่งน้ำสำรองคืออ่างเก็บน้ำของสวนอุตสาหกรรมเครือสหพัฒน์-ศรีราชา

ในกรณีเกิดวิกฤตภัยแล้งและจำเป็นต้องมีการปันส่วนน้ำดิบ
กิจการผลิตไฟฟ้าซึ่งถูกจัดให้เป็นกิจการสาธารณูปโภคจะถูกจำกัดการใช้ต่อเมื่อการจัดสรรน้ำในอุตสาหกรรมหรือกิจการอื่นๆยังไม่เพียงพอในการแก้ปัญหา
ถ้าปริมาณน้ำที่จัดส่งจาก บมจ.
จัดการและพัฒนาทรัพยากรน้ำภาคตะวันออกไม่เพียงพอในช่วงเวลาสั้นๆ
บริษัทจะซื้อน้ำเพิ่มจากอ่างเก็บน้ำของสวนอุตสาหกรรมเครือสหพัฒน์-ศรีราชา

การบริหารและการจัดการ

-   ปฏิบัติตามเงื่อนไขสัญญาซื้อขายน้ำดิบ เพื่อหลีกเลี่ยงกรณีพิพาท และการยกเลิกสัญญา

-   ปรับปรุงขบวนการผลิตให้สามารถใช้น้ำจากอ่างเก็บน้ำของสวนอุตสาหกรรมสำหรับผลิตน้ำเลี้ยงหม้อน้ำและออกแบบโรงไฟฟ้าส่วนขยายให้มีการใช้น้ำหล่อเย็นน้อยที่สุด

-   ร่วมกับ บมจ. สหพัฒนาอินเตอร์โฮลดิ้งซึ่งเป็นผู้บริหารการจัดหาน้ำสำรองในอ่างเก็บน้ำ
    พิจารณาจัดสร้างบ่อสำรองน้ำดิบ และระบบท่อรับ-ส่งน้ำ เชื่อมโยงกับโรงไฟฟ้า
    และจัดทำมาตรการการบริหารการใช้น้ำให้มีประสิทธิภาพ

-   ทำประกันภัย คุ้มครองการเสียหายทางธุรกิจ (Business
    Interruption)เนื่องจากการเกิดอุบัติภัยในระบบจัดส่งน้ำดิบ

3. ความผันแปรของราคาวัตถุดิบที่ใช้ในการผลิต(Raw Material Prices)

เชื้อเพลิงก๊าซธรรมชาติเป็นวัตถุดิบและต้นทุนหลักประมาณ 70 %
ของต้นทุนขายและค่าใช้จ่ายรวมทั้งหมด

ความเสี่ยง : เนื่องจากค่าพลังงานไฟฟ้าในสัญญาซื้อขายไฟฟ้ากับบมจ. กฟผ
จะคำนวณตามสูตรอัตราค่าพลังงานไฟฟ้าซึ่งแปรผันตามต้นทุนจริงของราคาก๊าซธรรมชาติ
ทำให้บริษัทได้รับการชดเชยผลกระทบจากการเปลี่ยนแปลงราคาก๊าซธรรมชาติในส่วนของการผลิตไฟฟ้าที่ขายให้บมจ.
กฟผ ทั้งหมด

ในส่วนของค่าพลังงานไฟฟ้าที่เรียกเก็บจากบมจ.สหพัฒนาอินเตอร์โฮลดิ้ง
จะอิงกับอัตราค่าไฟฟ้าของการไฟฟ้าส่วนภูมิภาค
ซึ่งมีการปรับเปลี่ยนตามต้นทุนเชื้อเพลิงซึ่งเรียกว่าสูตรปรับอัตราค่าไฟฟ้าอัตโนมัติ (FT) ทุก 4
เดือน ทำให้ค่าพลังงานไฟฟ้าเปลี่ยนแปลงตามราคาก๊าซธรรมชาติเช่นเดียวกัน

ความเสี่ยงของความผันแปรของราคาวัตถุดิบต่อผลการดำเนินการจึงอยู่ในระดับที่ต่ำ

การบริหารและการจัดการ

-   ปรับปรุงประสิทธิภาพการผลิตให้อัตราการใช้เชื้อเพลิงต่ำที่สุด
    เพื่อให้ต้นทุนส่วนที่เพิ่มขึ้นจากการเปลี่ยนแปลงราคาของเชื้อเพลิงเท่ากับหรือต่ำกว่าการชดเชยต้นทุนเชื้อเพลิงในค่าไฟฟ้า

4. การปฏิบัติการ(Production)

ความเสี่ยง : บริษัท ทำสัญญาจ้าง บจ. ออปอเรชั่นนอลเอ็นเนอร์ยี่กรุ๊ป
รับเหมาการเดินเครื่องและบำรุงรักษาเนื่องจากเป็นผู้เชี่ยวชาญด้านการปฏิบัติการโรงไฟฟ้า
โดยตลอดระยะเวลาตั้งแต่เริ่มดำเนินการตั้งแต่ เมษายน 2542
ไม่ปรากฏความบกพร่องในการทำหน้าที่ตามสัญญา แต่อย่างใด

ในส่วนของบริษัท
จะทำหน้าที่ตรวจสอบโดยมีวิศวกรที่มีประสบการณ์ด้านโรงไฟฟ้าติดตามและประเมินผลงานของผู้รับเหมาโดยตลอด
การบริการลูกค้า การปรับปรุงการผลิต
รวมทั้งงานโครงการต่างๆจะเป็นการดำเนินการของบริษัทและบจ. ออปอเรชั่นนอลเอ็นเนอร์ยี่กรุ๊ป
ให้การสนับสนุนข้อมูลทางเทคนิค

เนื่องจากบุคลากรที่รับผิดชอบด้านปฏิบัติการ มีประสบการณ์และเชี่ยวชาญงานที่รับผิดชอบมากขึ้น
ความเสี่ยงของการปฏิบัติการที่อาจผิดพลาดและมีผลกระทบต่อการผลิตหรืออุปกรณ์จึงอยู่ในระดับที่ต่ำ

การบริหารและการจัดการ

-   มีการวางแผนปฏิบัติการร่วมกันกับ บจ. ออปอเรชั่นนอลเอ็นเนอร์ยี่กรุ๊ป

-   ติดตามผลการปฏิบัติการรายวัน รายเดือน และประเมินผลการดำเนินการทุกเดือน

-   จัดหาผู้เชี่ยวชาญภายนอกประเมินความเพียงพอของระบบการทำงานที่สำคัญเช่นการรักษาความปลอดภัยและป้องกันอุบัติภัย
    เป็นต้น

5. อัตราแลกเปลี่ยน(Exchange Rate)

ความเสี่ยง : นับตั้งแต่วันที่ 30 มิถุนายน 2546 เป็นต้นมา
หนี้สกุลเงินสหรัฐอเมริกาทั้งหมดของบริษัทได้ถูกแปลงเป็นหนี้สกุลเงินบาท
ทำให้บริษัทไม่มีความเสี่ยงจากอัตราแลกเปลี่ยนในส่วนที่เกิดจากภาระเงินกู้และดอกเบี้ยจ่าย
ผลกระทบของอัตราแลกเปลี่ยนต่อรายจ่ายของบริษัทคงเหลือเฉพาะค่าธรรมเนียมการปฏิบัติการและค่าเช่าเครื่องยนต์สำรองซึ่งคิดเป็นเพียงร้อยละ
3.20
ของค่าใช้จ่ายในการดำเนินงานทั้งหมดและมีผลกระทบในส่วนของรายได้จากค่าพลังไฟฟ้าที่เรียกเก็บจาก
บมจ. กฟผ. เนื่องจากร้อยละ 80
ของอัตราค่าพลังไฟฟ้าจะแปรตามอัตราแลกเปลี่ยนของสกุลเงินสหรัฐอเมริกา
อย่างไรก็ตามการเปลี่ยนแปลงของอัตราแลกเปลี่ยนทุกๆ 1 บาท
จะส่งผลกระทบต่อการเปลี่ยนแปลงของรายได้ของบริษัทประมาณ 805,000 บาทต่อเดือน
หรือคิดเป็นร้อยละ 0.41 ของรายได้รวม ดังนั้นผลกระทบจากอัตราแลกเปลี่ยนต่อรายได้รวม
จึงอยู่ในเกณฑ์ที่ต่ำ

การบริหารและจัดการ :
ในกรณีที่มีเงื่อนไขการชำระเงินเป็นสกุลเงินต่างประเทศและมีวงเงินสูงเช่น
ค่าจ้างเหมาดำเนินโครงการส่วนขยาย ค่าจ้างซ่อมใหญ่เครื่องยนต์แก๊สเทอร์ไบน์
บริษัทจะตรวจสอบแนวโน้มอัตราแลกเปลี่ยนและพิจารณาซื้อเงินสกุลต่างประเทศล่วงหน้าตามที่เห็นเหมาะสม

6. อัตราดอกเบี้ย(Interest Rate)

ความเสี่ยง : ดอกเบี้ยเงินกู้ในปัจจุบันจนถึงวันที่ 30 มิถุนายน 2549 เป็นอัตราคงที่(Fixed
Rate) หลังจากนั้นจะเปลี่ยนเป็นอัตราดอกเบี้ยลอยตัว
ซึ่งจะทำให้บริษัทมีความเสี่ยงในเรื่องความผันผวนของอัตราดอกเบี้ยเงินกู้ยืม

การบริหารและการจัดการ

-   แจ้งความประสงค์ขอเปลี่ยนโครงสร้างเงินกู้ให้ใช้อัตราดอกเบี้ยคงที่
    โดยมีการเจรจาอัตราดอกกเบี้ยกับธนาคารเจ้าของเงินกู้ในไตรมาสที่ 4 ของปี 2548

-   พิจารณาหาแหล่งเงินกู้ที่มีอัตราดอกเบี้ยคงที่อี่นๆเช่นการออกพันธบัตร

7 การควบคุมผลกระทบต่อสิ่งแวดล้อม(Environmental Control)

ความเสี่ยง : ในกรณีที่การดำเนินการผลิตไฟฟ้าและไอน้ำ
ก่อให้เกิดผลกระทบต่อสิ่งแวดล้อมเกินกว่าที่กฎหมายกำหนด
บริษัทจะต้องดำเนินการแก้ไขภายในระยะเวลาที่กำหนด และอาจถูกระงับการดำเนินการ
ถ้าผลกระทบดังกล่าวมีความรุนแรงและไม่สามารถแก้ไขได้

โรงไฟฟ้าพลังความร้อนร่วมของบริษัทได้รับการออกแบบให้สอดคล้องกับข้อกำหนดและมาตรฐานสิ่งแวดล้อมไทย
รวมทั้งการให้ความสำคัญกับการตรวจติดตามและควบคุมผลกระทบสิ่งแวดล้อมจากการผลิตจนได้รับการรับรองระบบการจัดการสิ่งแวดล้อมตามมาตรฐานเลขที่
ISO 14001:1996 และจากการตรวจประเมินระบบการจัดการสิ่งแวดล้อม
ก็ได้รับการรับรองมาตรฐาน(ปรับปรุงใหม่) เลขที่ ISO 14001:2004 จาก
สถาบันรับรองมาตรฐานไอเอสโอ (MASCI) เมื่อวันที่ 25 พฤศจิกายน 2548
ทำให้ความเสี่ยงด้านปัญหาสิ่งแวดล้อม
ที่อาจเป็นเหตุทำให้การปฏิบัติการของโรงไฟฟ้าของบริษัทต้องหยุดชะงัก
หรืออาจมีเหตุต้องเสียค่าใช้จ่ายจำนวนมากในการปรับปรุงคุณภาพของสิ่งแวดล้อม อยู่ในระดับต่ำมาก

การบริหารและจัดการ

-   รักษาระบบการจัดการสิ่งแวดล้อม โดยการควบคุม ตรวจสอบ ประเมินผล
    ตามระบบบริหารคุณภาพตามมาตรฐาน ISO 14001 :2004

-   สรุปผลและจัดทำรายงาน โดยบริษัทที่ปรึกษาที่ได้รับใบอนุญาต ( ปัจจุบันใช้บริษัท อีสเทิร์น
    ไทยคอนซัลติ้ง 1992 จำกัด) เสนอต่อสำนักงานนโยบายและสิ่งแวดล้อม
    สำนักงานอุตสาหกรรมจังหวัดชลบุรีเป็นประจำทุก 6 เดือน

8. การปฏิบัติตามข้อกำหนดหรือกฎหมาย(Legal/Compliance) 

ความเสี่ยง : กิจการไฟฟ้าของบริษัทต้องดำเนินการภายใต้ขอบเขตและข้อกำหนดสัมปทานที่ได้รับ
เนื่องด้วยข้อจำกัดของกฎหมายทำให้สัมปทานมีอายุได้สุงสุดเพียง 15 ปี
ทำให้บริษัทมีความเสี่ยงในการไม่ได้รับต่ออายุสัมปทานถ้ามีการเปลี่ยนแปลงกฎหมายหรือบริษัทดำเนินกิจการเกินขอบเขตที่อนุญาตในสัมปทาน
อย่างไรก็ตาม การผลิตไฟฟ้าเป็นกิจการสาธารณูปโภคและบริษัทได้ปฏิบัติตามข้อกำหนด
รวมทั้งมีการหารือกับเจ้าหน้าที่ผู้รับผิดชอบอย่างต่อเนื่อง
จึงพิจารณาเห็นว่าความเสี่ยงในการไม่ได้รับต่ออายุสัมปทานมีน้อยมาก

ในส่วนของข้อกำหนดของคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งระเทศไทยจะต้องปฏิบัติให้สอดคล้องทุกประการ
เพื่อรักษาสภาพการเป็นบริษัทจดทะเบียนในตลาดหลักทรัพย์แห่งประเทศไทย
รวมทั้งหลีกเลี่ยงภาระบทลงโทษตามกฎหมายต่อคณะกรรมการและผู้บริหาร

การบริหารและจัดการ

-   กำหนดให้ผู้จัดการส่วนควบคุม ตรวจสอบ ประเมินผล
    การปฏิบัติตามข้อกำหนดและข้อกฎหมายที่เกี่ยวข้องกับขอบเขตงานที่รับผิดชอบ

-   กำหนดผู้ประสานงานร่วมกับผู้ตรวจสอบภายในทำการตรวจสอบความสอดคล้องของการดำเนินการ
    และจัดทำรายงานผลต่อคณะกรรมการตรวจสอบ

-   ในกรณีที่มีข้อสงสัยจะทำการขอคำแนะนำหรือข้อยืนยันความถูกต้องจากที่ปรึกษาทางกฎหมาย
    หรือจากหน่วยงานราชการที่เกี่ยวข้อง ก่อนดำเนินการหรือเสนอคณะกรรมการอนุมัติ

9. การทุจริตในองค์กร(Fraud) 

ความเสี่ยง : มีการกำหนดขอบเขตอำนาจการอนุมัติการจัดซื้อ จัดจ้าง การขายสินทรัพย์
เป็นลายลักษณ์อักษร
การซื้อขายหรือจัดจ้างที่สำคัญและมูลค่าสูงเป็นการทำสัญญาระยะยาวและมีการกำหนดราคาหรือสูตรการคิดราคาไว้ชัดเจน
ในส่วนของการจัดซื้อ จัดจ้าง
ทั่วไปมีการกำหนดขั้นตอนดำเนินการไว้ในระบบบริหารคุณภาพมาตรฐาน ISO 9001:2000

เนื่องจากโครงสร้างการดำเนินธุรกิจไม่ซับซ้อน
มีการจัดทำข้อตกลงหรือสัญญาซื้อขายระยะยาวสำหรับรายการที่สำคัญ
รวมทั้งมีการกำหนดระเบียบปฏิบัติ สามารถตรวจสอบได้ง่าย
อัตราเสี่ยงของการเกิดทุจริตในองค์กรจึงต่ำมาก

การบริหารและจัดการ

-   ควบคุม ตรวจสอบ ประเมินผล ตามระบบบริหารคุณภาพตามมาตรฐาน ISO 9001:2000

-   ตรวจสอบผ่านกระบวนการตรวจสอบภายใน